
Referat fra møte 05/07 i undervisningsutvalget

11. oktober 2007
Tilstede: Dag Langmyhr, Arne Maus, Margunn Aanestad, Dag Wisland, Herman Ruge Jervell, Josef Noll, Ole Christian Lingjærde, Heidi-Christin Bernhoff-Jacobsen, Bendik Rønning Opstad og Eivind Berg Johannesen.
Forfall: Kjell Åge Bringsrud.
Fra administrasjonen møtte: Line Altern Halvorsen Valbø og Kristin Bråthen
Sak 1. Referatsaker/orienteringssaker

· Referat fra 8. juni 2007 godkjennes etter endring i fremmøte.
· Forkunnskapskrav til 4000-emner vil bortfalle som følge av tidligere vedtak i UU om at masteremner ikke skal ha forkunnskapskrav.

· Sammendrag av kurskritikken for v-07 utlevert. Alle leser og det er sak på neste møte.
· Mastersamarbeid mellom UniK, Høgskolen i Bergen og Ifi. Studentene får opptak på informatikkprogrammet og skal veiledes på UniK. Det er samme opptakskrav som øvrige studenter og en kvote på fem.
Sak 2. Reglement for obligatoriske oppgaver
Reglementet vedtas med de endringer som kom frem på møtet. Reglementet er gyldig fra og med vårsemesteret 2008. 
Sak 3. Sensurskjema for masteroppgaver
Skjema endres til at delen innhold vektes 0-50 poeng og delen muntlig presentasjon vektes 0-10 poeng. 
Sak 4. Godkjenning av nytt emne, INF1030
Emnet godkjennes. Det må vurderes om pensum overlapper mot INF1010, INF1800 og INF2220. Det må presiseres i emnebeskrivelsen om det skal programmeres eller ikke.

Det er senere avtalt at emnet ikke vil gå. MAT1030 skal holdes av en ansvarlig faglærer fra matematisk institutt og en fra ifi vår-08.
Sak 5. Godkjenning av nytt emne, INF5800 Emner i logikk
Emnet godkjennes. Emnet har tidligere fått koden INF5800. Denne brukes.
Sak 6. Nedleggelse av INF5340, algoritmer i bioinformatikk

Emnet nedlegges.
Sak 7. Endring av TOOL5100
Endringene godkjennes med de endringer som kom frem på møtet.
Sak 8. Rutiner rundt begrunnelse av sensur

Undervisningsutvalget ber fakultetet endre fristen for å be om vurdering og kopi av eksamensbesvarelse til tre uker etter at sensur er tilgjelngelig på studentweb. Studieadministrasjonen henvender seg til fakultetet.
Sak 9. Fritak for krav om 2MX for studenter på dig, tool og it-slp
Studenter med opptak til de tverrfaglige programmene ved ifi, dig, tool og it-slp, får fritak fra kravet om 2MX ved opptak til emner gitt ved Ifi. Emner ved ifi kan uavhengig av fritaket bygge på 2MX.
Sak 10. Søknad fra PMA om å alternere emner

Masteremnene til PMA går hvert andre år etter følgende plan, med unntak av INF5150 som går hvert år:

 INF5906 vår  08, 10 ... 
 INF5140 vår  09, 11 ... 
 INF5150 hver høst 
 INF5130 høst 09, 11 ...  
Sak 11. Godkjenning av nytt emne, TOOL4110
Emnet godkjennes ikke. UU ønsker en begrunnelse for at studentene ikke kan ta TOOL3100 som del av mastergraden.
Sak 12. Godkjenning av nytt emne, INF5761
Emnet godkjennes.
Sak 13. Godkjenning av nytt emne, fra ND
Emnet godkjennes med emnekoden INF5360 Seminar on Dependable and Adaptive Distributed Systems.
Sak 14. Søknad om å holde INF5750 hvert semester
Emnet INF5750 holdes hvert semester fom. våren 2008. Forutsetning er at det finnes egnet undervisningspersonell. 
Sak 15. Nedleggelse av INF2120, Prosjektoppgave i modellering

Emnet INF2120 vil ikke bli undervist våren -08, men vi være tilbake våren -09.
Sak 16. Møteplan for semesteret

Møtene avholdes siste torsdag i jan, feb, april, mai aug sept, okt, nov, kl 1215-1400. 

Sak 17. Evt.

· Det har vært samtaler omkring INF3210/4210 og det er besluttet at emnet skal nedlegges.
Møteplan fremover: torsdag 31. januar kl 12.15.
Institutt for informatikk, ‑
Dag Langmyhr
Kristin Bråthen

